Sel esmaspäeval hoiatab psühholoog Voldemar Kolga Eesti Päevalehes, et ühiskondlik hangumine hakkab laienema ka inimese privaatsfääri, mõjutades isiksuse tuuma: "kaob loovus ja muutuste vajadus". Kolga ennustab, et "tekib tunne, et las kõik olla nii, nagu on. Las endised valitsejad valitsevad edasi, et oleks pidevalt kindel tunne sessinatses ebakindlas maailmas. Inimeses lööb välja kõikehõlmav konservatiivsus."